FIL-PRIM'AWLA TAL-QORTI ĊIVILI IMĦALLEF ONOR. JOSEPH R. BUHAGIAR SIMPSON LL.D. ILLUM il-Ħamis, 29 ta' Novembru, 2018 WOMEN IN MANAGEMENT LIMITED (C – 55668) vs L-AWTORITA' GĦAT-TRASPORT F'MALTA, il-Ministru għat-Trasport u Infrastruttura u Melita Shipyard Limited (C – 64312), għal kull interess li jista' jkollha Rat ir-Rikors Maħluf imressaq fit-30 ta' Ġunju, 2014, li bih u għar-raġunijiet hemm imsemmija, il-kumpannija attriċi titlob li din il-Qorti (i) issib li l-għoti ta' konċessjoni ta' servizz ('service concession') lill-kumpannija mħarrka Melita Shipyard Limited, mill-Awtorità mħarrka, il-Ministeru jew min minnhom, sar b'nuqqas ta' trasparenza u b'diskriminazzjoni billi naqsu li jippubblikaw sejħa għall-offerti jew sejħa għal expression of interest biex kull min kien interessat seta' jipparteċipa; (ii) issib li l-għoti tas-service concession lill-kumpannija mħarrka Melita Shipyard Limited huwa abbużiv u illegali billi jmur kontra l- liġi; (iii) issib li t-trasferiment ta' art mill-Awtorità mħarrka, mill-Ministru jew 29 ta' Novembru, 2018 minn min minnhom kellha ssir wara sejħa għall-offerti fil-Gażżetta tal-Gvern; (iv) issib li tali trasferiment ta' art sar bi ksur tad-dispożizzjonijiet tal-Att dwar it-Trasferiment tal-Artijiet1, u għaldaqstant huwa null u bla effett; (v) tordna lill- Awtorità mħarrka, lill-Ministru mħarrek jew lil min minnhom sabiex iwaqqfu minnufih u jtemmu s-service concession mogħti minnhom lill-kumpannija mħarrka Melita Shipyard Limited; u (vi) tordna lill-Awtorità mħarrka, lill- Ministru mħarrek jew lil min minnhom sabiex b'mod trasparenti u mhux diskriminatorju jippubblika sejħa oħra għall-offerti jew expression of interest sabiex kull min hu interessat ikun f'qagħda li jipparteċipa. Talbet ukoll l- ispejjeż, magħduda dawk tal-protest ġudizzjarju; Rat id-degriet tagħha tal-10 ta' Lulju, 20142, li bih ordnat in-notifika lill- imħarrkin u tat direttivi lill-kumpannija attriċi dwar it-tressiq tal-provi min-naħa tagħha; Rat it-Tweġiba Maħlufa mressqa fis-6 ta' Awwissu, 2014, li biha l-Ministru mħarrek laqa' għall-azzjoni attriċi billi, preliminarjament, qal li ma huwiex il- leġittimu kontradittur u għaldaqstant għandu jinħeles milli jibqa' fil-kawża. Fil- mertu laqa' billi ċaħad ix-xiljiet miġjuba kontra tiegħu. Jgħid li l-konċessjoni temporanja ngħatat lill-kumpannija mħarrka fil-kors tat-twettieq tal-funzjoni tal- Awtorità mħarrka li tiżviluppa u tħaddem il-portijiet u l-faċilitajiet anċillari magħha. Illi fost l-għanijiet tal-Awtorità mħarrka hemm dak li jmexxi 'l quddiem il-politika favur żvilupp f'Malta bħala ċentru ta' interess marittimu fil- Mediterran u bħala port ta' dħul għall-Unjoni Ewropea. Żied jgħid li l- kumpannija attriċi ma taħdimx fil-qasam marittimu u għaldaqstant m'għandhiex interess ġuridiku fit-talbiet tagħha. Illi l-Awtorità mħarrka bl-ebda mod ma kisret xi obbligu, liġi jew disposizzjoni ta' Direttiva tal-Parlament Ewropew u tal-Kunsill Ewropew, kif ukoll li fil-każ ta' "service concession", għall- kuntrarju ta' dak li jiġri f'sejħa għal kuntratt ta' xogħlijiet pubbliċi, ma hemm ebda ħtieġa li ssir pubblikazzjoni ta' sejħa għall-offerti; Rat it-Tweġiba Maħlufa mressqa fis-7 ta' Awwissu, 2014, li biha l-Awtorità mħarrka laqgħet għall-azzjoni attriċi billi, preliminarjament, qalet li l- kumpannija attriċi għandha tipprova l-interess ġuridiku tagħha biex tipproponi u tmexxi 'l quddiem din il-kawża. Fil-mertu, ċaħdet ix-xiljiet miġjuba kontra tagħha u qalet li hija mxiet skond il-funzjonijiet, drittijiet u obbligi tagħha, kif ukoll skond il-liġi. Ċaħdet li ġabet ruħha b'mod diskriminatorju mal- kumpannija attriċi; Rat it-Tweġiba Maħlufa mressqa fil-11 ta' Awwissu, 2014, li biha l-kumpannija mħarrka laqgħet għall-azzjoni attriċi billi, preliminarjament, qalet li l- 1 Kap 268 2 Paġġ. 20-21 tal-proċess 29 ta' Novembru, 2018 kumpannija attriċi għandha tipprova l-interess ġuridiku tagħha f'din il-kawża. Qalet ukoll illi t-talbiet attriċi mhumiex indirizzati lejha u għaldaqstant mhix il- leġittima kuntradittriċi tal-azzjoni attriċi. Żiedet tgħid li l-oġġett ta' kawża li għandu jiġi mistħarreġ huwa nieqes billi r-rabta li hemm bejnha u l-Awtorità huwa dak ta' operatur ta' floating dock proprjetà tagħha sa minn qabel ma sar il- kuntratt. Fil-mertu, ċaħdet li kien hemm trasferiment ta' art lilha, kif ukoll li seħħ xi ksur ta' liġi; Rat id-degriet tagħha tal-10 ta' Diċembru, 20143, li bih ħalliet il-kawża għal ġbir tal-provi u trattazzjoni marbuta mal-ewwel eċċezzjoni preliminari mressqa mill-kumpannija mħarrka, dik ta' nuqqas ta' interess ġuridiku fil-kumpannija attriċi sabiex tressaq din il-kawża; Rat ix-xhieda u l-provi dokumentali mressqa quddiemha; Rat id-degriet tagħha tas-27 ta' Ġunju, 20164, li bih ħalliet il-kawża għat- trattazzjoni tal-għeluq bil-miktub; Rat in-Nota ta' Sottomissjonijiet tal-kumpannija mħarrka tal-5 ta' Settembru, 20165; Rat in-Nota ta' Sottomissjonijiet tal-Awtorità mħarrka tas-7 ta' Ottubru, 20166; Rat in-Nota ta' Sottomissjonijiet tal-kumpannija attriċi tal-5 ta' Ottubru, 20167, bi tweġiba għan-Noti ta' Sottomissjonijiet imressqa mill-imħarrkin; tal-għeluq mill-avukat tal-kumpannija it-trattazzjoni ulterjuri Semgħet mħarrka8; Rat l-atti kollha tal-kawża; Rat id-degrieti li bihom ħalliet il-kawża għas-sentenza dwar l-eċċezzjoni preliminari tan-nuqqas ta' interess ġuridiku fil-kumpannija attriċi biex tmexxi 'l quddiem din il-kawża; Ikkunsidrat: 3 Paġ. 50 tal-proċess 4 Paġ. 382 tal-proċess 5 Paġġ. 384 sa 391 tal-proċess 6 Paġġ. 392 – 8 tal-proċess 7 Paġġ. 403 sa 419 tal-proċess 8 Paġ. 422 tal-proċess 29 ta' Novembru, 2018 Illi din hija azzjoni għal stħarriġ ġudizzjarju. Il-kumpannija attriċi (minn issa 'l hemm imsejħa "WIM") tgħid li ġarrbet diskriminazzjoni meta l-imħarrkin, jew min minnhom, taw kuntratt ta' konċessjoni ta' servizz pubbliku ('service concession') lill-kumpannija mħarrka mingħajr ma ħarġet sejħa għal offerti jew expression of interest, bir-riżultat li hi ma setgħetx tipparteċipa jew turi interess fil-proġett. Tgħid ukoll li l-konċessjoni saret bi ksur tal-liġi Maltija, kif ukoll dik Ewropeja; Illi għal din l-azzjoni, l-imħarrkin laqgħu b'għadd ta' eċċezzjonijiet. Din is- sentenza qiegħda tingħata dwar eċċezzjoni preliminari minnhom, dik tan- nuqqas ta' interess ġuridiku tal-kumpannija attriċi. Din l-eċċezzjoni tqajmet mill-kumpannija mħarrka Melita Shipyard Limited (minn issa 'l hemm imsejħa "MSL") bħala l-ewwel eċċezzjoni preliminari tagħha. Tqajmet ukoll mill- Ministru mħarrek (is-sitt eċċezzjoni tiegħu) u mill-Awtorità mħarrka (l-ewwel eċċezzjoni preliminari tagħha); Illi bħala fatti rilevanti li joħorġu mill-atti tal-kawża jirriżulta li WIM hija kumpannija privata li ilha mwaqqfa minn Marzu tal-2012 u reġistrata fir- Reġistru tal-Kumpanniji ta' Malta9. L-azzjonisti tagħha huma rappreżentati fil- memorandum minn kumpannija waħda ta' servizzi fiduċjarji10; Illi b'kuntratt tal-21 ta' Marzu, 201411, MSL kisbet u xtrat "floating dock" bil- patti u l-kundizzjonijiet hemm miftehma, u li rreġistratu mal-awtorità marittima kompetenti f'Malta fis-7 ta' April, 201412; Illi fi żmien li ma jirriżultax mill-provi mressqa, MSL ingħatat il-konċessjoni biex tħaddem il-'floating dock' fil-Port il-Kbir; Illi diriġent ta' WIM ra rapport f'ġurnal lokali tat-13 ta' April, 2014, u minn hemm sar jaf li l-Awtorità mħarrka, bil-kunsens tal-Ministru mħarrek, kienet tat konċessjoni ta' servizz pubbliku lil MSL biex tħaddem il-"floating dock" fil- Port il-Kbir; Illi fit-23 ta' April, 201413, WIM ressqet protest ġudizzjarju kontra l-Awtorità u kif ukoll kontra l-Ministru mħarrkin li bih talbithom jieħdu l-passi kollha meħtieġa biex iżommu u jtemmu minnufih is-service concession mogħtija lil MSL u żammithom responsabbli għad-danni kollha li setgħet iġġarrab minħabba l-mod kif ingħatat dik il-konċessjoni ta' servizz; 9 Dok "WM1", f'paġġ. 7 – 13 tal-proċess 10 Dok "QT2", f'paġġ. 97 sa 216 tal-proċess 11 Dok "A", f'paġġ. 38 sa 46 tal-proċess 12 Dok "B", f'paġ. 47 tal-proċess 13 Dok "WM3" f'paġġ. 15 – 6 tal-proċess 29 ta' Novembru, 2018 Illi l-protestati warrbu l-pretensjonijiet ta' WIM b'żewġ kontro-protesti li ressqu kontriha fis-7 ta' Mejju, 201414, u fit-8 ta' Mejju, 201415, rispettivament; Illi fit-30 ta' Ġunju, 2014, WIM fetħet din il-kawża; Illi bħala kunsiderazzjonijiet ta' dritt li jduru mal-eċċezzjoni taħt eżami, bilfors jidħol l-istħarriġ tal-leġittimazzjoni attiva ta' WIM biex tressaq din il-kawża fil- qafas tal-ġrajjiet li wasslu għaliha; Illi l-imħarrkin jgħidu li WIM ma taħdimx fil-qasam marittimu. Illi hija qatt ma xtrat tender document la f'isimha u l-anqas bħala mandatriċi f'isem terzi. Ma jirriżultax lanqas li qatt kellha min talabha parir jew servizz dwar il-konċessjoni mertu tal-kawża. Jgħidu wkoll li l-persuni li kienu jirrappreżentawha meta ngħatat il-konċessjoni fuq imsemmija, lanqas biss kienu jiffurmaw parti mit- tmexxija tagħha fiż-żmien rilevanti. Għaldaqstant, jgħidu li WIM qatt ma setgħet iġġarrab xi preġudizzju, u hija għal kollox nieqsa mill-karatteristiċi ta' interess ġuridiku kif meħtieġ li jkollha f'din il-kawża; Illi l-Qorti jidhrilha xieraq tgħid li l-kwestjoni ta' x'inhu interess ġuridiku meħtieġ fl-attur ilha tkun mistħarrġa mill-qrati tagħna, u dan għaliex il-liġi ilha żmien twil titlob dan ir-rekwiżit fl-att li bih tinbeda kawża; Illi kif ingħad għadd ta' drabi mill-Qrati Maltin, l-interess meħtieġ fl-attur irid ikun wieħed dirett, leġittimu, kif ukoll attwali16. L-interess irid joħroġ minn stat attwali ta' ksur ta' jedd, liema ksur ikun jikkonsisti f'kundizzjoni pożittiva jew negattiva li xxejjen jew tipprova ġġib fix-xejn dritt li jappartjeni lid-detentur jew lilu jkun mistħoqq17; Illi l-interess ġuridiku f'attur huwa dak li l-imħarrek jirrifjuta li jagħraf il-jedd tal-istess attur u li, fih innifsu, joħloq il-ħtieġa tal-vertenza. Għalhekk dan iġib miegħu il-konsegwenza li l-ewwel u l-aqwa interess ġuridikament ammissibbli huwa dak li kull persuna għandha, jiġifieri li titlob li, fil-konfront tagħha, issir ħaqq jew li tiġi msewwija inġustizzja magħmula fil-konfront tagħha18; Illi għar-rigward ta' l-aspett ta' attwalità tal-interess tal-attur, azzjoni tista sseħħ u titqies imsejsa b'interess kif imiss kemm-il darba tkun kapaċi li tipproduċi riżultat vantaġġuż jew utili għal min jipproponiha u li dak ir-riżultat jista' jiġi utilizzat19. Barra minn dan, irid jintwera li dak l-interess jibqa' jseħħ matul il- 14 Dok "WM4", f'paġġ. 17 – 9 tal-proċess 15 Dok "WM5", f'paġ. 20 tal-proċess 16 Ara P.A. 20.1.1950 fil-kawża fl-ismijiet Bugeja Caligari vs Agius Cutajar (Kollez. Vol: XXXIV.ii.453) 17 Ara P.A. 27.3.1990 fil-kawża fl-ismijiet Alford et vs Bruno (Kollez. 2.4.1993 fil-kawza fl-ismijiet Parnis et vs Cutajar Conti (Kollez. Ċiv. 27.5.1991 fil-kawza fl-ismijiet Abela Hill vs Monachella et (Kollez. Ara wkoll App. Ċiv. 14.9.1988 fil- kawża fl-ismijiet Blaut vs Clarke et noe (Kollez. 29 ta' Novembru, 2018 ħajja kollha tal-azzjoni, u mhux biss fil-bidu tagħha, għaliex jekk dan l-interess jonqos jew jintemm, il-konsegwenza immedjata tkun li l-imħarrek jinħeles milli jibqa' fil-kawża20; Illi l-interess tal-attur għandu jkun jidher mill-att tar-Rikors Maħluf nnifsu21, u għalkemm il-mottiv tal-interess mhux meħtieġ li jkun imsemmi fir-Rikors Maħluf, għandu jirriżulta mill-provi jekk kemm-il darba jiġi kuntrastat22; Illi fejn hemm iżjed minn attur wieħed, il-kwestjoni ta' jekk l-atturi kollha għandhomx ikollhom l-istess interess, hemm aċċenn għaliha fl-artikolu 161(3) tal-Kap. 12, minn fejn jidher ċar li mhux meħtieġ li l-interess ta' kull attur ikun l-istess, għaliex l-elementi msemmija aktar 'il fuq biex isejsu l-interess, għalkemm japplikaw f'kull każ, ma jikkomportawx fihom l-identità bħala rekwiżit għas-siwi tal-azzjoni; Illi l-Qorti hija tal-fehma li dan ifisser li jekk, għal xi raġuni, xi wieħed mill- atturi tonqos fih il-kwalità ta' parti interessata waqt il-proċeduri jew titlef l- interess, din ċ-ċirkostanza tolqot lilu biss u mhux ukoll is-siwi tal-azzjoni mibdija minnu ma'oħrajn. Hekk illi, fl-aħħar mill-aħħar, it-tneħħija ta' dak l- attur mill-atti fuq nuqqas ta' interess tirriduċi ruħha għall-kwestjoni marġinali ta' qsim ta' spejjeż fil-konfront tal-atturi l-oħrajn u l-parti mħarrka, iżda mhux ixxejjen l-azzjoni; Illi f'din il-kawża, għalkemm WIM ressqet talba biex l-għoti tal-konċessjoni titwaqqaf, tintemm u tinħareġ sejħa oħra permezz ta' pubblikazzjoni biex h tkun tista' tikkonkorri, mill-provi mressqa, l-interess ġuridiku tagħha ma jidhirx li kien jissussisti kemm fiż-żmien rilevanti tal-konċessjoni u kif ukoll meta fetħet din il-kawża. Fil-fatt, l-għan ewlieni ta' WIM (kif joħroġ mill-memorandum tagħha) kien dak li toffri taħriġ u għajnuna sabiex nisa jsibu impieg f'livell maniġerjali23. Id-dħul tal-istess kumpannija jidher li kien ġenerat tabilħaqq minn dan is-settur, jiġifieri minn "training and assistance in employment"24. Aktar tard, l-għan ewlieni tal-kumpannija attriċi nbidel għal wieħed ta' intermedjarju fil-qasam tal-assikurazzjoni25; Illi għalkemm WIM tisħaq li ħadmet fil-qasam marittimu26, prova ta' dan ma tressqitx. Għall-kuntrarju, id-diretturi tal-kumpannija qatt ma taw kunsens biex dan seta' jsir27. Minuti ta' laqgħat li setgħet żammet WIM minn fejn jirriżulta Ċiv. 17.2.1993 fil-kawża fl-ismijiet Ublenhaut et noe vs Briffa Curmi (Kollez. Ċiv. 3.12.1984 fil-kawża fl-ismijiet Scicluna Bartoli vs D’anastas (Kollez. Vol: LXVIII.ii.232) u l-għadd ta' sentenzi hemm imsemmija 22 Ara App. Ċiv. 12.12.1983 fil-kawża fl-ismijiet Ignazio Sheridan vs. Michael Galea Mitchell et (mhix pubblikata) 23 Ara dok. "QT1" f'paġ. 90 tal-proċess 24 Ara dok. "MSL1", para 3.4 f'paġ. 310 tal-proċess 25 Ara dok. "MSLS" f'paġ. 322 tal-proċess 26 Ara x-xhieda ta' Reuben Bruno f'paġ. 358 tal-proċess 27 Ara x-xhieda ta' Alexia Cucchiara f'paġġ. 285 – 6 tal-proċess 29 ta' Novembru, 2018 dan il-kunsens ma tressqux bħala prova, u dan minbarra li l-avukat difensur tal- kumpannija attriċi nnifisha jiddikjara li WIM ma kellhiex involviment dirett fil- qasam marittimu28; Illi jirriżulta wkoll illi meta saret il-konċessjoni mertu ta' din il-kawża (xi żmien qabel April, 2014), id-diretturi ta' WIM kienu Tracey Chappell u Alexia Cucchiara, li ma jirriżultax li kienu involuti fil-protest ġudizzjarju li ppreżentat WIM kontra l-imħarrkin jew f'din il-kawża f'April tas-sena 201429. Fil-fatt huma rreżenjaw mill-kariga ta' diretturi fil-5 ta' Awwissu, 201430. Jirriżulta li l-persuna li kienet midħla mal-ilment ta' WIM kien Reuben Bruno, iżda mid-dokumenti ppreżentati jirriżulta li huwa nħatar bħala direttur ta' WIM f'Ġunju tas-sena 201431 u ta r-riżenja tiegħu f'Awwissu32 tal-istess sena. Illum, WIM għandha bħala direttur tagħha lil RMB Management Limited li twaqqfet fis-sena 2011 biex tagħti servizz ta' konsulenza fil-qasam ta' servizzi ta' konsulenza marbuta ma' ħwejjeġ finanzjarji tax-Shari'ah33; Illi fis-sottomissjonijiet tagħha34, WIM tgħid li llum il-ġurnata l-kwestjoni tal- għoti ta' konċessjonijiet ta' servizz pubbliku huwa regolat b'Regolamenti35 li jagħtuha kull jedd li tikkontesta l-għoti ta' konċessjoni bħal dik u jipprovdu saħansitra rimedji proċedurali biex tressaq ilment dwarha. Tgħid għalhekk, li ladarba fiż-żmien rilevanti, ma kinux għadhom l-imsemmija Regolamenti fis-seħħ – li hija tgħid li l-għan tagħhom huwa li jittrasponu fil-liġi Maltija d-dispożizzjonijiet tad-Direttiva 2014/23UE tal-Parlament Ewropew – hija ma kellhiex għażla oħra għajr li tressaq il-kawża tagħha tallum għal stħarriġ ġudizzjarju; iddaħħlu Illi, fil-fehma tal-Qorti, dan l-argument ma huwiex tajjeb għall-għanijiet tal- eċċezzjoni preliminari li l-Qorti għandha quddiemha. Jekk inhu minnu li d- dispożizzjonijiet tad-Direttiva ma kinux għadhom jagħmlu parti mil-liġi domestika fiż-żmien rilevanti, dan jixhed li WIM qiegħda tistqarr li r-rimedji li jista' jkun li llum iddaħħlu fil-liġi ma kinux hemm meta nfetħet din il-kawża. Din hija stqarrija ta' nuqqas tal-element ta' interess legali u kif ukoll l-element tal-attwalità tal-istess interess tagħha. Fit-tieni lok, l-argument ma jbiddel xejn mill-kunsiderazzjonijiet li saru qabel dwar il-firxa ta' ħidma kummerċjali li WIM kienet maħsuba li tagħmel sa minn mindu twaqqfet u li fil-fatt kienet mdaħħla fihom fiż-żmien meta ngħatat il-konċessjoni. Fit-tielet lok, u kif jirrilevaw uħud mill-imħarrkin fis-sottomissjonijiet tagħhom, ħareġ ċar li l-aktar 28 Ara paġ. 56 tal-proċess 29 Ara x-xhieda ta' Tracy Chappell f'paġ. 291 tal-proċess. Ara wkoll kopja tal-protest mmarkat bħala dok. "WM3" f'paġġ. 15 – 6 tal-proċess 30 Ara Dok. "QT1" f'paġ. 62 tal-proċess 31 Ara Dok. "QT1" f'paġ. 63 tal-proċess 32 Ara Dok. "QT1" f'paġ. 62 tal-proċess 33 Ara Dok. QT3" f'paġ. 270 tal-proċess 34 Nota ta' Sottomissjonijiet f'paġġ. 407 – 410 tal-proċess 35 A.L. 353 tal-2016 (L.S. 174.10) 29 ta' Novembru, 2018 persuna interessata ekonomikament fil-konċessjoni u f'dak li setgħet toffri kien Reuben Bruno fil-vesti tiegħu personali. Dan ukoll ifisser li dak l-interess personali ma jittrasferix ruħu fil-personalità ta' WIM li hija persuna legali differenti għal kollox minn Bruno; Illi f'dan il-qafas, il-Qorti issib li kien jonqos f'WIM l-interess dirett u attwali li huwa meħtieġ biex tressaq u biex tmexxi 'l quddiem din il-kawża, u l-għan prattiku tal-kawża, minn kif inhu mfassal ir-Rikors Baluci. Ma jidhirx li l- azzjoni kif imressqa ġabet lil WIM xi preġudizzju biex tista' issostni it-talbiet tagħha u biex dawn jintlaqgħu. Dan iwassal lill-Qorti biex issib bħala mistħoqqa l-ewwel eċċezzjoni preliminari mqanqla mill-imħarrkin f'dan ir- rigward, li għaldaqstant sejra tintlaqa'; Għal dawn ir-raġunijiet, il-Qorti qiegħda taqta' u tiddeċiedi billi: Tilqa' l-ewwel eċċezzjoni preliminari tal-kumpannija mħarrka bħala mistħoqqa, u ssib li jonqos fil-kumpannija attriċi l-interess ġuridiku li tressaq u tmexxi 'l quddiem din il-kawża; Tilqa' wkoll din l-istess eċċezzjoni preliminari kif imressqa mill-Awtorità mħarrka u mill-Ministru mħarrek, għall-istess raġunijiet; Teħles lill-imħarrkin mill-ħarsien tal-ġudizzju; u Tordna li l-kumpannija attriċi tħallas l-ispejjeż tal-kawża. Moqrija Borg Buttigieg. Joseph R. Zammit Maempel LL.D., L-Iklin 29 ta' Novembru, 2018 Marisa Elsdon Deputat Reġistratur 29 ta' Novembru, 2018 29 ta' Novembru, 2018 29 ta' Novembru, 2018